b'\n_START_ARTICLE_\nLoissienet\n_START_PARAGRAPH_\nLoissienet ovat sieni\xc3\xa4, jotka hankkivat ravintonsa el\xc3\xa4v\xc3\xa4st\xc3\xa4 is\xc3\xa4nt\xc3\xa4kasvista tai -el\xc3\xa4imest\xc3\xa4, tai k\xc3\xa4ytt\xc3\xa4v\xc3\xa4t niit\xc3\xa4 muuten hy\xc3\xb6dyksi, eli ne loisivat. T\xc3\xa4m\xc3\xa4 on vastakohta symbioottisille sienille, joiden is\xc3\xa4nt\xc3\xa4kasvit hy\xc3\xb6tyv\xc3\xa4t liitosta._NEWLINE_Kasveissa el\xc3\xa4vi\xc3\xa4 loissieni\xc3\xa4 on esimerkiksi: kuusentuomiruoste (Thekopsora areolata) ja kuusensuopursuruoste (Chrysomyxa ledi). Kuusensuonpursuruosteen varsinainen is\xc3\xa4nt\xc3\xa4kasvi on kuusi, mutta nimens\xc3\xa4mukaisesti se k\xc3\xa4ytt\xc3\xa4\xc3\xa4 v\xc3\xa4li-is\xc3\xa4nt\xc3\xa4n\xc3\xa4 suopursua. Loissienen pahin tuho kuuselle on yhdenvuoden neulastuotannon tuhoutuminen, mik\xc3\xa4 hidastaa puun kasvua _NEWLINE_El\xc3\xa4inten loissienist\xc3\xa4 varmasti yksi erikoisimmista on Ophiocordyceps -suvun loissieni, joka n\xc3\xa4ytt\xc3\xa4\xc3\xa4 ottavan Camponotus leonardi -hevosmuurahaisen t\xc3\xa4ydellisesti hallintaan. Sienen vaikutus saa muurahaisen k\xc3\xa4ytt\xc3\xa4ytym\xc3\xa4\xc3\xa4n t\xc3\xa4ysin lajin vastaisesti. Ensin se poistuu yhdyskunnasta ja tarrautuu hampailla lehden alapintaa, ja j\xc3\xa4\xc3\xa4 siihen kuolemaan. Lopulta loissienen iti\xc3\xb6em\xc3\xa4 kasvaa muurahaisesta ulos ja n\xc3\xa4in sieni p\xc3\xa4\xc3\xa4see levi\xc3\xa4m\xc3\xa4\xc3\xa4n.'